Иза х1илла дан г1оьртира. Хасавюьртахь талораш дарна Г1излара г1алин набахте воьллина волу ши нохчо ара а ваьккхина, цу шинна 300 сом деши а делла Таймин Бийболат вен хьажийра цо. Цу заманахь и тайпа зулам дийр долуш цхьа а нохчо а вацра. Шина тутмакха Таймин Бийболатана т1е а веана, 300 сом деши охьадиллира, тхойша Ермоловс хьо вен ваийтина аьлла. Ши хьаша цецваьккхира Бийболата. Ахча а шун ду, кхин цхьацца дика дин а ло шуьшинна аьлла, вела а велла, оьг1азвахаран меттана, и ши нохчо д1авахийтира Бийболата.